Shavkat Mirziyoyev Toshkentda qurilayotgan 52 kilometrlik yer usti metro liniyasini 2020-yilgacha foydalanishga topshirish haqida ko‘rsatma berdi

Davomi: Shavkat Mirziyoyev Toshkentda nima uchun halqa metro liniyasi qurilayotganini tushuntirdi
O‘zbekiston Prezidenti Shavkat Mirziyoyev Toshkentda qurilishi boshlangan shahar atrofi yer usti halqa metro liniyasi qurilishi tanishdi. Bu haqda O‘zA xabar bermoqda.
 Toshkent metrosida asr qurilishi: “Do‘stlik”dan Qo‘yliqqa, Qo‘yliqdan “Olmazor”ga, “Olmazor”dan “Beruniy”ga, “Beruniy”dan “Bodomzor”ga, “Bodomzor”dan yana “Do‘stlik”ga!
O‘zAning qayd etishicha, ushbu qurilish ishlari “aholining talab va ehtiyojlari, poytaxtimizning kelgusi rivojlanishi inobatga olinib” boshlangan.
Ayni paytda estakadalar uchun monolit usulda beton ustunlar quyish ishlari boshlandi. Qurilish “O‘zbekiston temir yo‘llari” kompaniyasiga qarashli “Ko‘prik qurilish tresti” tomonidan amalga oshirilmoqda.
Shavkat Mirziyoyev qurilish jarayonini ko‘zdan kechirdi.
O‘zAning yozishicha, O‘zbekiston Prezidenti Shavkat Mirziyoyev yangi transport liniyasini 2020-yilgacha to‘liq foydalanishga topshirish bo‘yicha mutasaddilarga zarur topshiriqlar bergan.